**Gratangen** on Norjan kunta Tromssan läänissä. Sen rajanaapureita ovat pohjoisessa ja idässä Lavangen, etelässä Narvik ja lännessä Tjeldsund. Astafjordenin takana luoteessa sijaitsee Ibestad, josta Gratangen erotettiin omaksi kunnakseen vuonna 1926.

Asutus on hajaantunut tasaisesti rannikkoalueille, erityisesti Gratangenvuonon sisäosiin ja Gratangsbotnin eteläpuolelle. Kunnassa ei ole taajamia. Suurimpia kyliä ovat hallintokeskus Årstein, Elvenes/Fjordbotn ja Foldvik.

Maantiede
---------

Gratangenin kunta sijaitsee Gratangenvuonon ympärillä. Kunnan luoteispuolella sijaitsee Astavuono. Kunta koostuu vuonon molemmin puolin laakso- ja vuonoalueista. Kunnan korkein huippu on Leigastind (saameksi *Leaiggasoaivi*), 1 332 metriä, joka sijaitsee Gratangenin ja Narvikin rajalla. Noin 1/3 kunnasta sijaitsee metsärajan alapuolella. Vuorilla on porojen laidunmaita. Gratangenin väestössä on jonkin verran saamelaisvaikutusta, ja suurimmalla osalla vuorista ja järvistä on sekä saamelaiset että norjalaiset nimet.

Historia
--------

Gratangenin kunta perustettiin 1. heinäkuuta 1926 erottamalla se Ibestadin kunnasta. Gratangenin tuolloinen väkiluku oli 1 967. Kunnan rajat eivät ole muuttuneet perustamisen jälkeen.

 Gratangenvuonoa ilmasta käsin, rannoilla Gratangenin kuntaa. Taaempana kuvassa olevat saaret kuuluvat Ibestadiin.

Väestö
------

Kunnan väkiluku oli vuoden 2023 alussa 1 079. Suurin ulkomaalaissyntyisten ryhmä kunnassa olivat puolalaiset, joita oli 31 henkeä. Muita huomionarvoisia väestöryhmiä olivat ruotsalaiset (20 henkeä) sekä liettualaiset (16) ja eritrealaiset (16).

### Uskonto

Norjan kirkon jäseniä oli vuonna 2017 väestöstä 79,5 prosenttia. Muihin uskonnollisiin tai katsomuksellisiin yhdyskuntiin kuului väestöstä 7,1 prosenttia. Norjan kirkolla on paikkakunnalla yksi seurakunta, (sokn), joka kuuluu Nord-Hålogalandin hiippakuntaan Trondenesin rovastikuntaan. Seurakunta on:

***Osterøyn kirkot***| Seurakunta *(Sokn)* | Kirkon nimi | Kirkon sijainti | Rakennusvuosi |
| --- | --- | --- | --- |
| Gratangen | Gratangenin kirkko | Årstein | 1971 |

Gratangenin seurakunnan kirkkoherra Tore Vatne Helland jäi 31. maaliskuuta 2018 eläkkeelle ja ilmoitti samalla eroavansa Norjan kirkosta, sillä samaa sukupuolta olevien avioliittoon vihkimisen hyväksyminen oli hänen mielestään tuonut kirkkoon sukupuolineutraalin evankeliumin ja jumalakuvan, jota hän ei löydä Raamatusta. Helland liittyi Luterilainen kirkko Norjassa (*Den lutherske kirke i Norge*) -nimiseen tunnustusluterilaiseen kirkkokuntaan. Hän siirtyi johtamaan kyseisen kirkon paikallista seurakuntaa, joka toimittaa jumalanpalveluksia Gratangenin Gratangsbotnissa sekä Narvikissa.

 Gratangsbotnin kylä Gratangenvuonon pohjukassa.

Hallinto
--------

Osterøyn kunnanvaltuustossa on 15 jäsentä. Vuosina 2015–2019 sen kokoonpano on seuraavanlainen: Työväenpuolue 7 paikkaa, Keskustapuolue 3 paikkaa, paikallinen ryhmittymä Gratangen Demokratiske Liste 3 paikkaa ja toinen paikallinen ryhmittymä Gratangen Fellespolitiske Liste 2 paikkaa. Puheenjohtajana toimii kunnanjohtaja Eva Ottesen, joka on Työväenpuolueen jäsen. Varapuheenjohtaja Roy Sandberg kuuluu Gratangen Fellespolitiske Liste:en.

Lähteet
-------

1. 1 2  11342: Areal og befolkning i kommuner, fylker og hele landet (K) 2007 – 2023 *Statistisk sentralbyrå*. Viitattu 29.10.2023. (norjaksi)
2. 1 2 3 4  Gratangen *Store norske leksikon*.  9.7.2023. Viitattu 29.10.2023. (norjaksi)
3. ↑  Juvkam, Dag: [ Historisk oversikt over
endringer i kommune- og fylkesinndelingen] Statistisk sentralbyrå (Statistics Norway). Viitattu 3.9.2018. (norjaksi)
4. 1 2  Kommunefakta Osterøy – 1253 (Hordaland) Statistisk sentralbyrå (Statistics Norway). Viitattu 3.9.2018. (norjaksi)
5. ↑  Gratangen Menighet Norske kirke. Viitattu 3.9.2018. (norjaksi)
6. ↑  Nordgaard, Tor-Bjørn: Sogneprest forlater kirken på grunn av ekteskapssynet  12.2.2018. Norge Idag. Viitattu 3.9.2018. (norjaksi)
7. ↑  Menigheter Den lutherske kirke i Norge. Viitattu 3.9.2018. (norjaksi)
8. ↑  Kommunestyre Gratangen kommune. Viitattu 3.9.2018. (norjaksi)

Aiheesta muualla
----------------

* Kuvia tai muita tiedostoja aiheesta **Gratangen** Wikimedia Commonsissa

Tromssan läänin kunnat

* Bardu
* Berg
* Dyrøy
* Gratangen
* Harstad
* Ibestad
* Kaivuono (Kåfjord)
* Kalsa (Karlsøy)
* Kierua (Skjervøy)
* Kvæfjord
* Lavangen
* Lenvik
* Målselv
* Naavuono (Kvænangen)
* Omasvuono (Storfjord)
* Paatsivuono (Balsfjord)
* Raisi (Nordreisa)
* Raisivuono (Sørreisa)
* Salangen
* Skånland
* Torsken
* Tranøy
* Tromssa
* Yykeä (Lyngen)

Norjan läänit | Norja